cyanic-selkie/wikianc huggingface dataset:
Ասեր
Դիցաբանություն
Առաջին ասերի անունները՝ Վիլի, Վե և Օդին, երեքն էլ ցույց են տալիս հոգևոր կամ բարոյագիտական վիճակ. Վիլի նշանակում է բանական կամք կամ ցանկություն, Վե նշանակում է սրբագործված, իսկ Օդինը, որի հիմքում ընկած է օդր՝ Óðr բառը, ցույց է տալիս ցասում և էքստազային վիճակ։
Ասերն ու վաները
Վաները աստվածների երկրորդ խմբավորումն են, որը ներառում է Նյորդին և իր հետևորդներին։ Վաները ասոցացվում էին պտղաբերության և հողագործության հետ, մինչ ասերը մարմնավորում էին ուժն ու պատերազմը։ Պահպանված պատումներում ասերի ծագումը չի բացահայտվում, քանի որ կան միայն երեք մաքրարյուն ասեր՝ Օդինը և նրա եղբայրներ Վիլին ու Վեն։ Օդինի որդիները կին հսկաներից հաշվվում են որպես ասեր։ Հեիմդալլրի և Ուլլրի կապը ասերի հետ ևս չի բացահայտվում։ Լոկին իրականում յոտունն է, իսկ Նյորդը վան է, սակայն նրանք հաճախ հաշվվում են որպես ասեր, քանի որ աս բառը Էդդաներում կիրառվում է առհասարակ աստվածների համար։
Որոշ գիտնականներ կարծում են, որ վաների և ասերի միջև հարաբերությունները ցույց են տալիս ժամանակի սկանդինավյան հասարակության մեջ դասակարգերի միջև հարաբերությունները ։ Այլք պնդում են, որ վաները կարող է ավելի հին եղած լինեն՝ որպես պտղաբերության աստվածներ, քան ռազմատենչ ասերը, և որ այս հակամարտությունը աստվածների միջև կրոնական պատերազմի մասին հնագույն հիշողություն է ։ Այլ պատմական տեսության համաձայն՝ աստվածների ներքին կոնֆլիկտի դիցաբանական պատումը ցույց է տալիս հռումեացիների և սաբինների միջև հակամարտությունները ։ Վերջապես, համեմատական կրոնական տեսաբան Միրցեա Էլիադեի համաձայն՝ վաների և ասերի հարաբերությունները հնդեվրոպական առասպելի հետագա տարբերակն է, որը ցույց է տալիս երկինք/ռազմիկ/ղեկավար աստվածների պանթեոնի ինտեգրացիայի և երկիր/տնտեսություն/պտղաբերություն տիպի աստվածների պանթեոնի պահպանման միջև ։
Ասերի ցուցակը
Գիլֆագիննինգը տալիս է տալիս է տասներկու տղամարդ ասերի ցուցակ, որի մեջ ընդգրկված չեն նրանց Օդինը և ծագումով ասերի դասին չպատկանող Լոկին։
Ապա ասաց Գանգլերին. «Որոնք են ասերը, որոնց հավատալը մարդու պարտքն է»։ Հարը պատասխանում է. «Տասներկուսն են ասերը աստվածների զարմից»։ Ապա ասաց Յաֆնհարը. «Կին ասերը պակաս սուրբ և պակաս պաշտելի չեն»։ Ապա ասաց Թրիթին. «Օդինն ամենամեծն է և ամենածերն ասերից... նրա կինը Ֆրիգգն է և նա գիտի մարդկանց ճակատագիրը, սակայն նա չի ասում...»։
Ծանոթագրություններ
Կատեգորիա:Սկանդինավյան դիցաբանություն
Բրեթ Ուայթլի
Բրեթ Ուայթլի (Brett Whiteley, ), ավստրալիացի նկարիչ և գրաֆիկ, աբստրակտ էքսպեսիոնիզմի ամենավառ ներկայացուցիչներից մեկը։
Բրեթ Ուայթլին Ավստրալիայի ամենահայտնի նկարիչներից մեկն է։ Իր քնարական էքսպրեսիոնիզմի և զսպվածության պակասի շնորհիվ համարվում է Ավստրալիայի ավանգարդ արվեստի շարժման առաջատար։ Արժանացել է բազմաթիվ մրցանակների և պարգևների։ Նրա աշխատանքները ցուցադրվում են բազմաթիվ պատկերասրահներում, այդ թվում՝ Ավստրալիայի ազգային պատկերասրահում (Կանբերայի), Թեյթ պատկերասրահում (Լոնդոն) և Նյու Յորքի ժամանակակից արվեստի թանգարանում ։
Վաղ տարիներ
Բրեթ Ուայթլին ծնվել է 1939 թվականի ապրիլի 7-ին, Սիդնեյ ում, Նոր Հարավային Ուելս նահանգում։ Մանկությունն անցել է Սիդնեյի հյուսիսային արվարձանում գտնվող Լոնգուվիլում։ Յոթ տարեկան հասակում առաջին անգամ մասնակցել է նկարչական մրցույթի և հաղթել է։ Նախնական կրթությունը ստացել է Բաթուրսթի Շոտլանդական բոլոր սրբերի քոլեջում (Scots All Saints' College) և Բելեվյու Հիլլի շոտլանդական քոլեջում։ Ավարտել է 1955 թվականին։
1950-ական թվականների վերջին Բրեթ Ուայթլին հաճախել է Ջուլիանա էշտոնի արվեստի դպրոցի, ինչպես նաև Արևելյան Սիդնեյի Ազգային արվեստի դպրոցի երեկոյան դասընթացները։ Ապագա վարպետը երկարատև ուսումնական շրջագայություն է կատարել նաև Իտալիայում, որտեղ էլ ուսումնասիրել է Դուչչո դի Բուոնինսենիա և Պիեռո դելլա Ֆրանչեսկայի աշխատանքները։ 1960-ական թվականներին արժանացել է միջազգային ճանաչման։
Ստեղծագործություն ու ձեռքբերումներ
Ուայլթլիի աշխատանքներ ցուցադրվել են Լոնդոնյան Մալբորո պատկերասրահում, որից հետո ճանաչման է արժանացել՝ Մեծ Բրիտանիայում ունենալով մեծաթիվ երկրպագուներ։ Նկարիչը 1964 թվականին Կասելում ցուցադրվել է ժամանակակից արվեստի documenta III ցուցահանդեսում (նկարչության բաժնում)։
1985 թվականին Ուայթլին Սիդնեյում ձեռք է բերել մեծ պահեստային տարածք, որը նա վերազինել և դարձրել է արվեստանոց-ստուդիա և նրան կից ցուցահանդեսների սրահ։ Աշխատանքներն ավարտելուց հետո, 1988 թվականից մինչև 1992 թվականը՝ մինչև իր կյանքի վերջը, Ուայթլին ապրել է այդ արվեստանոցում։ Այժմ այս տարածքներն ունեն ազատ մուտք և ծառայում են տարբեր մշակութային ծրագրերի իրականացման համար, այդ թվում ցուցահանդեսների և այլն։ Այստեղ նաև ցուցադրված է Ուայթլիի նկարների, գրաֆիկական աշխատանքների և քանդակների հավաքածուն։
Պարգևներ ու մրցանակներ
Ուայթլիի ստեղծագործություններն արժանացել են տարբեր պարգևների և մրցանակների։ Նրա աշխատանքները կարելի է տեսնել աշխարհի խոշորագույն թանգարաններում, ինչպիսիք են Թեյթ Մոդեռն պատկերասրահը Լոնդոնում, Նյու Յորքի Ժամանակակից արվեստի թանգարանը, Ավստրիալիայի ազգային պատկերասրահը Կանբերայում և այլն։
Արտաքին հղումներ
Կատեգորիա:Սյուրռեալիստներ Կատեգորիա:Ավստրալիացի նկարիչներ
Նեմո կետ
Նեմո կետ (Point Nemo), պայմանական կետ համաշխարհային օվկիանոսում, որն ամենից հեռու է գտնվում ցամաքային որևէ հատվածից Երկրում։ Կոորդինատներն են -48.86667°N, -123.38333°W: Ցամաքային մոտակա երեք կետերը գտնվում են 2.688 կմ հեռավորությամբ ։
Պատմություն
Նեմո կետն առանձնացվել է 1992 թվականին համակարգչային մոդելավորման եղանակով խորվաթ ինժեներ-հետազոտող Հրվոե Լուկատելի կողմից(Hrvoje Lukatela): Հենց նա էլ առաջարկել է պայմանական կետի անվանումը, որ կապվում է Ժյուլ Վեռնի հերոս կապիտան Նեմոյի անվան հետ, ով որոշել էր առանձնանալ մարդկությունից ։
Նեմո կետին ամենամոտ գտնվող ցամաքային հատվածներըը Դյուսի մարջանի կղզին, Մոտու Նուի և Մահեր կղզիներն են, որոնք բոլորն էլ գտնվում են 2.688 կմ հեռավորության վրա ։ Նեմո կետին ամենամոտ գտնվող մարդաբնակ վայրը Փիթքերն կղզիներն են, որ գտնվում են Դյուսի կղզուց 470 կմ արևելք։ Կղզիներից չորսն անմարդաբնակ են, իսկ մեկը 2014 թվականի տվյալներով աշխարհում ամենափոքրաթիվ բնակչություն ունեցող տարածքն է` 49 բնակիչով։ Նեմո կետը անհասանելիության երկրային բևեռների ցանկում է ընդգրկված ։
Հետաքրքիր փաստ է, որ Նեմո կետի վրայով կարող է անցնել միջազգային տիեզերական կայանի ուղեծիրը, քանի որ շեղումը Նեմո կետի լայնությունից մեծ է։ Այնպես որ ժամանակ առ ժամանակ մոտակա բնակավայրը լինում է 400 կմ հեռավորության վրա, բայց տիեզերքում ։
Նշանակություն
Բացի ցամաքային որևէ հատվածից ամենահեռուն գտնվող կետը լինելուց` Նեմո կետը օվկիանոսայի ուժեղ հոսանքների կենտրոն է։ Այդ պատճառով տեղանքում բացակայում է կենդանական աշխարհի որևէ դրսևորում` բացի ջրային մի քանի բակտերիաներից. դրա համար էլ տիեզերական շատ ընկերություններ այս շրջանն օգտագործում են որպես տիեզերանավերի գերեզման, քանի որ այստեղ մարդկանց ու բնությանը վնասելու ռիսկերը նվազագույնն են։ Նեմո կետի մոտակայքում` օվկիանոսի հատակին, արդեն կան իրենց դարն ապրած հարյուրից ավել տիեզերական սարքեր ։
Ծանոթագրություններ
Կատեգորիա:Խաղաղ օվկիանոս
Ագարակի պատմության և մշակույթի անշարժ հուշարձանների ցանկ (այլ կիրառումներ)
Հայերեն Վիքիպեդիայում կան Ագարակ անվամբ հետևյալ գյուղերի պատմության և մշակույթի անշարժ հուշարձանների ցանկեր։
Լեբյաժևսկի շրջան
Լեբյաժևսկի շրջան (Лебяжьевский район), մունիցիպալ շրջան Ռուսաստանի Դաշնության Կուրգանի մարզում։
Ստեղծվել է 1924 թվականին։ Վարչական կենտրոնը՝ Լեբյաժե ։
Դոմ լը Մենիլ
Դոմ լը Մենիլ (Dom-le-Mesnil), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 1112 մարդ, բնակչության խտությունը` 139.17 մարդ/կմ²։ Բնակավայրը զբաղեցնում է 7.99 կմ² տարածք։
Աշխարհագրություն
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 12 կմ հարավ-արևելք։
Լեբյաժևսկի շրջան
Բնակչություն
2010 թվականի մարդահամարի արդյունքներով շրջանում բնակվում էր 19677 մարդ։ Բնակչության խտությունը կազմում էր 6,19 մարդ/կմ²։
Արտաքին հղումներ
ԿաԿատեգորիատեգորիա:Կուրգանի մարզ Ռուսաստանի շրջաններ ըստ դաշնային սուբյեկտների
Դոմ լը Մենիլ
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 706 աշխատունակ (15-64 տարեկան) բնակիչ, որոնցից ակտիվ էին 496-ը, իսկ ոչ ակտիվները` 210։ Ակտիվության ցուցանիշը կազմում է 70,3 %։ 496 աշխատունակ մարդկանցից աշխատել է 445 անձ (240 տղամարդ և 205 կին)։ Գործազուրկ են եղել 51 անձ (24 տղամարդ և 27 կին)։ 210 անաշխատունակներից 69-ը եղել են աշակերտներ կամ ուսանողներ, 71-ը` թոշակառուներ, իսկ 70-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ազոխ (այլ կիրառումներ)
Ազոխ եզրը կարող է վերաբերել
Ջորջիա Սալպա
Ջորջիա Սալպա (Γεωργία Σάλπα, ), հույն և իռլանդացի ֆոտոմոդել    ։
Կենսագրություն
Ջորջիա Սալպան ծնվել է 1985 թվականի մայիսի 14-ին Աթենքում, Հունաստան։ Մայրը իռլանդուհի է, հայրը՝ հույն։ Չորս տարեկանում ընտանիքի հետ տեղափոխվել է Դուբլին, Իռլանդիա։ Ջորջիան ընտանիքի չորս երեխաներից ավագն է, ունի ևս երկու քույր և եղբայր։
2012 թվականին «FHM» ամսագրի վարկածով հիգերորդ տեղն է զբաղեցրել «100 ամենասեքսուալ կանայք» ցանկում, 2013 թվականին՝ 10-րդ տեղը, 2014 թվականին՝ 25-րդ տեղը ։
2012 թվականին մասնակցել է «Celebrity Big Brother» հեռուստաշոուին ։
2014 թվականի մարտին Ջորջիան նշանվել է գործարար Ջո Փենի հետ, 2015 թվականի մայիսին նրանք ամուսնացել են ։
Ադամս շրջան (այլ կիրառումներ)
Ադամս անվանումը կարող է վերաբերել ԱՄՆ հետևյալ շրջաններին․
Երևանի հին շուկան (նկար)
«Երևանի հին շուկան», կտավ, որը ստեղծվել է Գրիգոր Աղասյանի կողմից 1977 թ․: Գտնվում է Հայաստանի ազգային պատկերասրահում։
Տվյալներ
«Երևանի հին շուկան» աշխատանքը 1977 թ․ ստեղծվել է Գրիգոր Աղասյանի կողմից, կտավ, յուղաներկ, 75 x 125,5:
Պատմություն
Երևան քաղաքի ժամանակի լավագույն վավերագիրներից է գեղանկարիչ, գրաֆիկ Գրիգոր Աղասյանը։ Հեղինակի բազմաֆիգուր կոմպոզիցիաների շարքում առանձնանում է «Երևանի հին շուկան» կտավը։ Քաղաքի կենտրոնում դեռևս 17-րդ դարում կառուցված հնագույն առևտրական հատվածը՝ կամարակապ արհեստավորական և առևտրական տաղավարներով, ստորգետնյա պահեստներով,  հայտնի էր Ղանթար անունով (արաբերենից թարգմանաբար՝ շուկայի մեծ կշեռք)։ Հետագայում Ղանթարի տեղում կառուցվեց Կենտրոնական ծածկած շուկան։ Մայրաքաղաքի հնաբնակ արվեստագետի կտավում վերարտադրված է հին Երևանի ամենաաշխույժ հատվածը՝ առևտրականների և արհեստավորների կրպակներով, գունագեղ հագուկապով բազմազգ բազմության հոսքով ։
Ծանոթագրություններ
Կատեգորիա:Հայաստանի ազգային պատկերասրահի նկարներ Կատեգորիա:1977 նկարներ Կատեգորիա:Գրիգոր Աղասյանի նկարներ
Լիցանո ին Բելվեդերե
Բնակչությունը՝ 2248 մարդ, բնակչության խտությունը` 26 մարդ/կմ²,զբաղեցնում է 85 կմ² տարածք, փոստային ինդեքս՝ 40042, հեռախոսային կոդը` 0534։
Կոմունայի հովանավորն է սուրբ Մամանտը։ Տոնը նշվում է օգոստոսի 17-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Վլադիմիր Պլուժնիկով
Վլադիմիր Իվանովիչ Պլուժնիկով (Владимир Иванович Плужников, ), խորհրդային ​​և ռուս արվեստագետ, արվեստի, գիտության և տեխնոլոգիայի պատմաբան, լրագրող, նկարիչ։
Ռուսաստանի Դմիտրի Լիխաչյովի անվան մշակութային և բնական ժառանգության գիտահետազոտական ինստիտուտի (Ժառանգության ինստիտուտ) Ժառանգության փաստաթղթավորման կենտրոնի ղեկավար։ Եղել է «Ժառանգության արխիվ» ժողովածուների կազմողն ու գիտական խմբագիրը։
Արվեստագիտության թեկնածու։ Վերականգնման ակադեմիայի պրոֆեսոր, Ճարտարապետական ժառանգության ակադեմիայի իսկական անդամ։ Ռուսաստանի Դաշնության կառավարության մրցանակի դափնեկիր մշակույթի բնագավառում (2008):
Կենսագրություն
Վլադիմիր Պլուժնիկովը ծնվել է 1938 թվականի հուլիսի 4-ին։ Ավարտել է Մոսկվայի Մ. Լոմոնոսովի անվան պետական համալսարանի պատմության ֆակուլտետի արվեստի պատմության բաժինը «արվեստաբան» մասնագիտությամբ և Արվեստի պատմության ինստիտուտի ասպիրանտուրան, պաշտպանել է ատենախոսություն «XVIII դարի առաջին կեսի տիպաբանական փոփոխությունները ռուսական ճարտարապետության մեջ» թեմայով (1974):
Վլադիմիր Պլուժնիկովը ղեկավարել է Ռուսաստանի Դմիտրի Լիխաչյովի անվան մշակութային և բնական ժառանգության գիտահետազոտական ինստիտուտի (Ժառանգության ինստիտուտ) Ժառանգության փաստաթղթավորման կենտրոնը։ Եղել է «Ժառանգության արխիվ» ժողովածուների կազմողն ու գիտական խմբագիրը ։
Խորհրդային տարիներին ավարտել է «Կրոկոդիլ» ամսագրին առընթեր ծաղրանկարիչների դասընթացները և որպես նկարիչ-ձևավորող համագործակցել է մի քանի գիտահանրամատչելի ամսագրերի հետ ։
Հեղինակել է «Արխիվ-օրացույց» («Архив-календарь») բաժինը «Изобретатель и рационализатор» ամսագրում ։
Արտաքին հղումներ
Կատեգորիա:Ռուս արվեստագետներ Կատեգորիա:Ռուս լրագրողներ Կատեգորիա:Ռուս նկարիչներ Կատեգորիա:Ռուս պատմաբաններ Կատեգորիա:Խորհրդային պատմաբաններ Կատեգորիա:Արվեստագիտության թեկնածուներ
Զավեն Աբրահամյան
Զավեն Աբրահամյան, հայ դերասան, ՀՀ վաստակավոր արտիստ ։
Խաղացած դերեր Պատանի հանդիսատեսի թատրոնում
Ա. Լինդգրենի «Մանչուկն ու Կառլոսը» (Կառլսոն)
Վ. Մովսիսյանի «Եղիցի Երկիր» (Հայկ Նահապետ)
Ժ. Անանյանի «Տեր, մի թող մեզ անտեր» (Սուրեն)
Սանինի «Ես մարդ եմ» (Կառլ Մարքս)
Վ. Շեքսպիրի «Ոչինչից մեծ աղմուկ» (Դոն Պեդրո)
Խաղացած դերեր Հ. Պարոնյանի անվան երաժշտական կոմեդիայի պետական թատրոնում
Զավեն Աբրահամյանը 1994 թ-ից աշխատում է Երևանի Հ. Պարոնյանի անվան երաժշտական կոմեդիայի պետական թատրոնում, որտեղ խաղացել է՝
Մրցանակներ, կոչումներ
2004 թ. արժանացել է ՀԹԳՄ «Արտավազդ» մրցանակի, 2005 թ.` Հայաստանի վաստակավոր արտիստի կոչման, ապա` ՀՀ մշակույթի նախարարության ոսկե մեդալի ։
Ծանոթագրություններ
Կատեգորիա:Հայ դերասաններ Կատեգորիա:ՀՀ վաստակավոր արտիստներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:ՀՀ մշակույթի նախարարության ոսկե մեդալակիրներ
Յոհան Նեստրոյ
Յոհան Նեպոմուկ Նեստրոյ (Johann Nepomuk Eduard Ambrosius Nestroy, ), ավստրիացի դրամատուրգ, կատակերգակ, հումորային դերասան, օպերային երգիչ ։
Կենսագրություն
Յոհան Նեստրոյը ծնվել է Վիեննայում։ Նրա հայրը եղել է պալատական փաստաբան։ Կրթություն ստանալու նպատակով Յոհանը հաճախել է շոտլանդական գիմնազիա, ուսումնասիրել փիլիսոփայություն և իրավագիտություն, բայց արդեն այդ ժամանակվանից խաղում էր սիրողական թատրոններում։ 1822 թվականին դարձել է Վիեննայի պալատական օպերայի երգիչ։ 1823 թվականին աշխատել է Ամստերդամի գերմանական թատրոնում։ Ավելի ուշ Բրյունեում, Գրացում, Բրատիսլավայում և Լվովում աշխատել է որպես դերասան ։
1823 թվականին ունենում է հաշվարկով անհաջող ամուսնություն։ Իր ամբողջ կյանքում Նեստրոյը սիրում էր այլ կնոջ՝ երգչուհի Մերի Վայլերին, ով իրեն պարգևել էր երկու երեխա և ում անունով էլ հետագայում կտակ էր թողել։
1854 թվականից մինչև 1860 թվականը Յոհան Նեստրոյը Լեոպոլդշտադում ղեկավարում էր Կառլի անվան թատրոնը ։
Նրա վերջին դերը եղել է «Լումպացիվագաբունդուսի չար հոգին» պիեսում, որտեղ խաղացել է թափառաշրջիկի դեր։
Կյանքի վերջին տարիներն ապրել է Գրացում և Իշլեում։
Պիեսներ
Յոհան Նեստրոյը գրել է տասնյակ պիեսներ։ Նրա ստեղծագործական լեզուն գերմաներենն էր։ Ստորև ներկայացված է նրա հեղինակած պիեսների ցուցակը՝
Հեղինակություն և ճանաչում
Յոհան Նեստրոյը հանդիսանում է ավստրիական ազգային թատրոնի հիմնադիրներից մեկը։ Նրա ազդեցությունը ավստրիական բեմում զգացվում է նաև մեր օրերում։ Նրա անվան մրցանակը համարվում է Ավստրիայի թատերական ամենահեղինակավոր մրցանակներից մեկը։ Մրցանակաբաշխությունը իրականացվում է 2001 թվականից սկսած և ունի մի քանի անվանակարգեր ։
Նեստրոյի դրամաները տարածված էին բազմաթիվ երկրների թատերական շրջանակներում և բեմադրվում էին մեծ խանդավառությամբ։ Ներկայում ևս հաճախակի կարելի է դիտել նրա հեղինակած պիեսների բեմադրությունները ։
Յոհան Նեստրոյի անունով Ավստրիայի մայրաքաղաք Վիեննայում, ի պատիվ մեծ դերասանի, կոչվել է մետրոյի կայարան և հրապարակ ։
Նրա դիմանկարը պատկերվել է 1962 թվականին թողարկված ավստրիական փոստային նամականիշի վրա։
Ծանոթագրություններ
Կատեգորիա:Գրաց քաղաքում մահացածներ Կատեգորիա:Ավստրիացի դրամատուրգներ Կատեգորիա:Ավստրիացի երգիչներ Կատեգորիա:Ավստրիացի օպերային երգիչներ Կատեգորիա:Ավստրիացի դերասաններ Կատեգորիա:Ավստրիացի կատակերգուներ Կատեգորիա:Վիեննա քաղաքում ծնվածներ Կատեգորիա:Գերմանալեզու բանաստեղծներ Կատեգորիա:Ավստրիացի գրողներ
Օպերային թատրոնի շենքը (նկար)
«Օպերային թատրոնի շենքը», '''«Օպերային թատրոնի շենքը. Երևան»''', Ռաֆայել Շիշմանյանի 1950 թվականին ստեղծած կտավը, որը գտնվում է Հայաստանի ազգային պատկերասրահում:
Պատմություն
Գեղանկարիչ, տեսաբան Ռաֆայել Շիշմանյանը հայտնի է Ֆրանսիայի հարավի քաղաքային և գյուղական գողտրիկ բնանկարներով: 1947 թվականին հայրենիքում հաստատված արվեստագետը հետպատերազմյան Երևանի վերափոխման ականատեսներից էր: Վերակառուցվող մայրաքաղաքը բազմաթիվ արվեստագետների ներշնչանքի աղբյուր էր: Շիշմանյանի այս շրջանի երևանյան պատկերները փաստավավերագրական բնույթ են կրում: Նման գործերից մեկն էլ Ալեքսանդր Սպենդիարյանի անվան օպերայի և բալետի ազգային ակադեմիական թատրոնի դեռևս անավարտ շենքի և նրա շրջակայքի համայնապատկերն է: Կառույցի հեղինակը Երևանի գլխավոր ճարտարապետ Ալեքսանդր Թամանյանն է: Ճարտարապետական նախագիծը 1937 թվականին  Փարիզի համաշխարհային ցուցահանդեսի Մեծ ոսկե մեդալի է արժանացել: Գլխավոր պլանի համաձայն` մշակութային այս կառույցը մայրաքաղաքի կենտրոնի առանցքային դերն էր ստանձնելու՝ կապելով ապագա Հյուսիսային պողոտան և Հանրապետության հրապարակը :
Վիճակը նետված է
Վիճակը նետված է, լատիներեն արտահայտություն, որի հեղինակը Հուլիոս Կեսարն է, և մեզ է փոխանցվել Սվետոնիոսի կողմից։ Արտահայտությունն արտասանվել է մ․թ․ա․ 49 թվականի հունվարի 10-ին, երբ Կեսարը կատարել է գետանցումը Ռուբիկոնի վրայով և Հյուսիսային Իտալիայից մտել է Հարավային Իտալիա։ Այս քայլով նա խախտել է Հռոմեական հանարապետության օրենքները և երկարատև քաղաքացիական պատերազմ սկսել ընդդեմ Պոմպեոսի, օպտիմատների և Սենատի։ Արտահայտությունն ինչպես բնօրինակ լատիներենով, այնպես էլ որպես թարգմանություն մտել է մի շարք լեզուներ և օգտագործվում է այնպիսի իրավիճակների նկարագրության համար, երբ արդեն հետ դարձի ճանապարհ չկա։ Հաճախ օգտագործվում է նաև մեկ այլ տարբերակ, որտեղ բնօրինակ արտահայտության բառերի տեղերը փոխաված են : Նույն իրադարձության ժամանակ ծնվել է նաև մեկ այլ արտահայտություն՝ «Ռուբիկոնն անցնել», որն ունի նույն իմաստը։
Իմաստ և ձևեր
Վարկած կա, որ Կեսարն այս արտահայտությունը վերցրել է Մենանդրոսից, որը նրա սիրելի հույն կատակերգուն է։ Այս արտահայտությունը երևում է «Արեոֆորես» (Ἀρρηφόρος) ստեղծագործության մեջ ։ Պլուտարքոսը նշում է, որ այս խոսքերն ասվել են հունարեն․
Սվետոնիոսը, որը Պլուտարքոսի ժամանակակիցն էր և գրում էր լատիներեն, հիշատակում է նման մի արտահայտության մասին․
Լատիներենով «alea» նարդի խաղի մի մասը կազմող զառն է, որը խաղացել են Կեսարի ժամանակ։ Օկտավիանոս Օգոստոսը իր նամակներից մեկում նշում է այս խաղում իր հաղթանակի մասին։ Զառերը տարածված էին Հռոմեական հանրապետությունում և նետվում էին երեք անգամ։ Դրանք երկու տեսակի էին. վեցանկյուն զառեր լատիներենով հայտնի են որպես «tesserae», իսկ քառանկյուն զառերը՝ «tali»։ Հունարենում զառը կոչվում է «κύβος kybos»։
Արտաքին հղումներ
Կատեգորիա:Հուլիոս Կեսարի արտահայտություններ Կատեգորիա:Լատիներեն բառեր և արտահայտություններ Կատեգորիա:Մ․թ․ա․ 49
Կատայսկի շրջան (Կուրգանի մարզ)
Կատայսկի շրջան (Катайский район), մունիցիպալ շրջան Ռուսաստանի Դաշնության Կուրգանի մարզում։
Մերսեդես Բենց թանգարան
Մերսեդես Բենց թանգարան, Mercedes-Benz ավտոմեքենաների թանգարան։ Գտնվում է Գերմանիայի Շտուտգարտ քաղաքում։ Դա մի տարածքում տեղակայված մի ամբողջ համալիրի մի մասն է, որն իր մեջ ներառում է. Daimler AG- ի գլխամասային գրասենյակը; Mercedes-Benz ապրանքանիշի ռետրո և ժամանակակից մեքենաների խանութ; Mercedes-Benz Arena - «Շտուտգարտ» ֆուտբոլային ակումբի տնային մարզադաշտ և այլ հարմարություններ։ 2015 թվականի դրությամբ աշխարհի ամենամեծ կորպորատիվ թանգարաններից մեկը և Շտուտգարտի ամենաշատ այցելվող թանգարանը։
Պատմություն
Ընկերության 50-ամյակի համար Daimler-Benz AG կոնցեռնը 1936-ին ստեղծեց Mercedes-Benz ապրանքանիշի առաջին լիարժեք թանգարանը Ուտերտյուրքհայմում (Շտուտգարտ) գործարանում։ Ընկերության գրառումների համաձայն, 1938-ի համար ցուցահանդեսը բաղկացած էր 18 Daimler-Motoren-Gesellschaft մեքենայից, 9 Benz և Cie ավտոմեքենաներից, և Mercedes-Benz ապրանքանիշի ներքո 6 մեքենայից։ Բացի այդ, թանգարանում առկա էին 19 տարբեր շարժիչներ, որոնք օգտագործվում էին ինչպես ավտոմոբիլների, այնպես էլ ինքնաթիռների և նավերի համար, ինչպես նաև երեք երկաթուղային տրանսպորտային միջոցներ, «Նեկար» շարժիչային նավակի ճշգրիտ վերարտադրություն և առաջին «Դայմլեր Մոտորկուշչե» փոխադրամիջոցը։ Ապագայում ցուցահանդեսների հավաքածուների քանակը անընդհատ աճում էր։
1955-ին ընկերության ղեկավարությունը որոշեց թանգարանը տեղափոխել նոր շենք։ Շինարարությունը սկսվել է 1958-ին և կրկին գտնվում էր Ուտերտուրկհայմի գործարաններից մեկի տարածքում։ Ճարտարապետներից ՝ Ռոլֆ Գուտբիերի (գերմանացի) և Հանս Կամմերի (գերմանացի) կողմից նախագծված ՝ Daimler-Benz նոր թանգարանը բացվել է 1961 թվականին ՝ մեքենայի գյուտ ի 75-ամյակը նշելու համար։ Ցուցահանդեսի տարածքը 1200 քմ էր։ Տեխնիկական առաջխաղացումների շնորհիվ ընկերությունը թանգարանի այցելուների համար ներմուծել էր նաև աուդիո-տեղեկատվական համակարգ։
Կատայսկի շրջան (Կուրգանի մարզ)
Աշխարհագրություն
Շրջանի տարածքի մակերեսը կազմում է 2690 կմ²։
Մերսեդես Բենց թանգարան
Պատմություն
1985-ին թանգարանը փակվեց համապարփակ վերականգնման, վերակառուցման և վերակազմավորման համար։ Ընկերության ղեկավարությունը որոշեց ընդլայնել շենքի տարածքը `մեքենայի գյուտի 100-ամյակի տարեդարձի համար։ 1986 թ. Վերափոխման նախագիծը մշակվել է ճարտարապետներ Քնութ Լորերի, Դիտեր Հերմանի և Հ.Գ. Մերցի կողմից։ Ընդլայնված շենքը պատվեց նոր ապակե ֆասսադով։ Թանգարանի ցուցահանդեսային տարածքն աճեց մինչև 5760 քմ։
Գործարանի տարածքում թանգարանի սահմանափակ տարածության և անհարմար տեղակայման պատճառով 2000 թ.-ին կժղեկավարությունը որոշեց գործարանի եզրին կառուցել նոր թանգարան։ Իսկ մի փոքր հետո որոշվեց կառուցել առանձին համալիր։ 2001-ին նախնական նախապատրաստումից հետո ընտրվեց վերջնական դիզայն և հանրաճանաչ ճարտարապետ Բեն վան Բերկելի կապալառու ընկերությունը, որը կզբաղվեր շենքի կառուցմամբ։ 2003 թվականի սեպտեմբերի 17-ին առաջին քարը դրվեց Mercedes-Benz նոր թանգարանի կառուցման մեջ, իսկ 2006 թվականի մայիսին տեղի ունեցավ մեծ բացումը։ Ցուցահանդեսային համալիրի շենքը հատուկ նախագծվել է թանգարանի համար և ի սկզբանե նախագծվել է ՝ հաշվի առնելով ցուցահանդեսային տարածքի կազմակերպման բոլոր նրբությունները։
Կատայսկի շրջան (Կուրգանի մարզ)
Բնակչություն
2010 թվականի մարդահամարի արդյունքներով շրջանում բնակվում էր 25425 մարդ։ Բնակչության խտությունը կազմում էր 9,45 մարդ/կմ²։
Մերսեդես Բենց թանգարան
Պատմություն
2015-ին թանգարանի պատմության մեջ առաջին անգամ կազմակերպվեց եզակի հավաքածուի որոշ մոդելների վաճառք։ Ծրագիրը կոչվեց «Բոլոր ժամանակների աստղեր»։ Գնման համար մատչելի մոդելների ցանկը բաժանված էր երեք մասի ՝ Պրեմիում ավտոմեքենաների, հավաքածուների մոդելների և մրցավազքային մեքենաների։
Կատայսկի շրջան (Կուրգանի մարզ)
Արտաքին հղումներ
Կատեգորիա:Կուրգանի մարզ Կատեգորիա:Ռուսաստանի շրջաններ ըստ դաշնային սուբյեկտների
Մերսեդես Բենց թանգարան
Պատմություն
2015 թվականի հունվար-նոյեմբեր ամիսների ընթացքում 160 երկրներից 7 միլիոն մարդ այցելել է թանգարան, ինչը թանգարանին դարձրեց ամենաշատ քանակությամբ հաճախվող վայրը Շտուտգարտում։
Համալիրներ
Ներկայիս թանգարանային շենքը, որը գտնվում է անմիջապես Շտուտգարտում գտնվող Daimler AG գործարանի հիմնական դարպասի դիմաց, բացվեց հասարակության համար 2006 թվականի մայիսի 19-ին։ Ծրագրի մշակողն էր UNStudio ճարտարապետական ​​բյուրոն։ Շենքը հիմնված է կոր եռանկյունու ձևի եզակի հայեցակարգի վրա, որը բաղկացած է հեռավոր կենտրոնի երեք օղակներից, որոնք կազմում են եռանկյունաձև ատրիում, որը նման է Wankel շարժիչի ձևին։ Թանգարանային ցուցահանդեսի ճարտարապետությունն ու ֆիրմայի գաղափարները սերտորեն միահյուսված են, քանի որ ցուցահանդեսի դիզայներ Հ.Գ. Մերցին վարձել են նույնիսկ 2001 թվականին շինարարության համար մրցույթի սկսվելուց առաջ։ Նախկինում ընկերության թանգարանը գտնվում էր գործարանի տարածքում գտնվող առանձին շենքում։ Թանգարանի շենքի ներքին հարդարանքի դիզայնը ոգեշնչված է ԴՆԹ-ի կրկնակի աղիքային կառուցվածքով, ինչը պարունակում է մարդու գենոմը։ Այս մոտեցումը, իր հերթին, ցույց է տալիս Mercedes-Benz ապրանքանիշի փիլիսոփայությունը `լիովին նոր ապրանքների շարունակական ստեղծումը ՝ մարդու շարժունակությունը խթանելու համար ։
Թանգարան
Որպես թանգարանային ցուցահանդեսի մի մասը, այցելուները հնարավորություն ունեն ընտրելու տեսարժան վայրերի երկու ուղիներ `առասպելական և հավաքածու։ Երկու ճանապարհներն էլ խաչվում են թանգարանի յուրաքանչյուր մակարդակում և համընկնում են մի պահի `ժամանակակից նորարարական զարգացումների ակնարկ։ «Առասպելական» տեսարժան վայրերը ներկայացնում են «Մերսեդես Բենց» մակնիշի 125-ամյա զարգացման ուղին ՝ ավտոտեխնիկայի ոլորտում գերմանացի ռահվիրաների առաջին իսկ գյուտերից, մինչև վերջին մտահղացումը։ Ցուցահանդեսն ունի ռետրո ոճի դիզայն. Երաժշտություն, պաստառներ, այդ ժամանակի կուռքերի դիմանկարներ, հմտորեն վերակառուցում անցյալ տարիների մթնոլորտը։ «Հավաքածու» երթուղին համատեղում է ցուցանմուշները ըստ մեքենայի տեսակի։ Հավաքածուի հինգ սենյակները նվիրված են բեռների փոխադրման, ճանապարհորդության, գրասենյակային սարքավորումների, հերոսների և հայտնի անունների թեմաներին։ Անկախ ընտրված երթուղուց ՝ թանգարանի այցելուները կարող են վայելել աուդիո ուղեցույց, որի միջոցով նրանք կարող են զննել ցուցանմուշները ցանկացած եղանակով տեղեկատվություն ստանալու համար մի քանի լեզուներով։
Աշխատանքային ժամերը
Բացման ժամերը ՝ երեքշաբթիից կիրակի, 9։ 00-ից 18։ 00-ն։ Տոմսերի գրասենյակները բաց են մինչև 17:00։
Հանգստյան օր. Երկուշաբթի, պետական ​​արձակուրդներ։
Հղումներ
Թանգարանի պաշտոնական կայք
Պլեշևկա (գետ)
Պլեշևկա (Плещевка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Խմելեվիցա գետի աջ ափում՝ 2 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Դոմերի
Դոմերի (Dommery), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 194 մարդ, բնակչության խտությունը` 18.20 մարդ/կմ²։ Բնակավայրը զբաղեցնում է 10.66 կմ² տարածք։
Աշխարհագրություն
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 85 կմ հյուսիս, Շառլվիլ Մեզիեր քաղաքից 21 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 112 աշխատունակ (15-64 տարեկան) բնակիչ, որոնցից ակտիվ էին 84-ը, իսկ ոչ ակտիվները` 28։ Ակտիվության ցուցանիշը կազմում է 75,0 %։ 84 աշխատունակ մարդկանցից աշխատել է 83 անձ (42 տղամարդ և 41 կին)։ Գործազուրկ են եղել 1 անձ (0 տղամարդ և 1 կին)։ 28 անաշխատունակներից 9-ը եղել են աշակերտներ կամ ուսանողներ, 10-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Էկոդիզայն
Էկոդիզայն, դիզայնի ուղղություն, որը մեծ նշանակություն է տալիս բնության պահպանությանը մոդելի ստեղծման ընթացքում, որն իր մեջ ներառում է արտադրանքի ստեղծումը և օգտագործումը։ Էկոդիզայնը՝ գեղեցկության  բնական և ակնհայտ պահանջմունքների հետ միասին  հատուկ ուշադրություն է դարձնում․
Բնապահպանական ազդեցության վերլուծություն
Կյանքի ցիկլի բոլոր փուլերում շրջակա միջավայրի վրա ազդեցության նվազեցման համար առանցքային գործոնները պարզելու գործիքներից մեկը շրջակա միջավայրի վրա ազդեցության վերլուծությունն է (АВОС)։
ABOC- ի անցկացման համար պետք է հաշվի առնել հետևյալը.
Ծանոթագրություններ
Կատեգորիա:Դիզայն Կատեգորիա:Կայունություն Կատեգորիա:Շրջակա միջավայրի պաշտպանություն Կատեգորիա:Բնապահպանություն Կատեգորիա:Գիտության և տեխնոլոգիայի հետազոտություններ Կատեգորիա:Նորամուծություն Կատեգորիա:Բնապահպանական քաղաքականություն
Գեմ
Գեմ (Guimps), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 489 մարդ, բնակչության խտությունը` 38.81 մարդ/կմ²։ Բնակավայրը զբաղեցնում է 12.60 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 135 կմ հարավ, Անգուլեմ քաղաքից` 38 կմ հարավ-արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 301 աշխատունակ (15-64 տարեկան) բնակիչ, որոնցից ակտիվ էին 231-ը, իսկ ոչ ակտիվները` 70։ Ակտիվության ցուցանիշը կազմում է 76,7 %։ 231 աշխատունակ մարդկանցից աշխատել է 219 անձ (115 տղամարդ և 104 կին)։ Գործազուրկ են եղել 12 անձ (5 տղամարդ և 7 կին)։ 70 անաշխատունակներից 17-ը եղել են աշակերտներ կամ ուսանողներ, 35-ը` թոշակառուներ, իսկ 18-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հին Երևանն իմ պատուհանից (նկար)
«Հին Երևանն իմ պատուհանից», Գաբրիել Գյուրջյանի (1892-1987) 1944 թվականին ստեղծած կտավը, որը գտնվում է Հայաստանի ազգային պատկերասրահում։
Պատմություն
Հայկական կերպարվեստում պլեներային գեղանկարչության վառ ներկայացուցիչ Գաբրիել Գյուրջյանը հին և նոր Երևանի քաղաքային բազմաթիվ բնապատկերների հեղինակ է։ Հայաստանի ազգային պատկերասրահի հավաքածուի «Հին Երևանն իմ պատուհանից» կտավը նախաթամանյանական քաղաքի կենտրոնական՝ մասնավորապես Աբովյան (նախկինում՝ Աստաֆյան) փողոցում գտնվող իր արվեստանոցի պատուհանից բացվող  տեսարանի մի փոքրիկ հատված է։ Հին Երևանին բնորոշ էին  տափարակ կտուրներով, կավածեփ տները, այգիներով շրջապատված թաղամասերը։ Քաղաքի ցածրադիր միջնամասը գոտևորում են Նորքի, Կոնդի բարձունքները, ինչը  պարզորոշ երևում է նաև պատկերում։ Բնանկարը հագեցած է Գյուրջյանին հատուկ գունային վառ գամմայով, սիրելի քաղաքի հանդեպ ջերմ զգացողությամբ ։
Ծանոթագրություններ
Կատեգորիա:Հայաստանի ազգային պատկերասրահի նկարներ Կատեգորիա:1944 նկարներ Կատեգորիա:Գաբրիել Գյուրջյանի նկարներ
Ջին Թիրնի
Ջին Էլայզա Թիրնի (Gene Eliza Tierney, 1920 թվական նոյեմբերի 19-1991 թվական նոյեմբերի 6), ամերիկյան դերասանուհի, «Օսկար» մրցանակի հավակնորդ. :
Կենսագրություն
Ջին Թիրնին ծնվել է 1920 թվականի նոյեմբերի 19-ին՝ Նյու Յորքում։ Նրա հայրը՝ Հովարդ Շերվուդ Թիրնին, իռլանդական ծագմամբ ապահովագրական բրոքեր էր, իսկ մայրը՝ Բելլ Լավինիա Թեյլորը, ֆիզիկական դաստիարակության հրահանգիչ էր։ Նրա մանկությունն ու պատանեկությունը անցել է Կոնեկտիկուտում, որտեղ էլ ավարտել է դպրոցը։ Դրանից հետո նա երկու տարի ապրել է Եվրոպայում՝ Շվեյցարիայում հաճախելով Լոզանի միջազգային դպրոց, որտեղ սովորել է ֆրանսերեն։ Երբ նա որոշում է դերասանուհի դառնալ, հայրը նրան տալիս է Գրինվիչ գյուղի փոքրիկ թատերական ստուդիա, որտեղ նրա ուսուցիչը Բրոդվեյի ռեժիսոր Բենո Շնայդերն էր։
1938 թվականին տեղի է ունեցել Տիրնիի դեբյուտը Բրոդվեյում, որտեղ նա մի դույլով աղջկա դեր է խաղացել։ Բայց նույնիսկ նման էպիզոդիկ դերում նկատել է Varietyամսագրի քննադատներից մեկը, որը հիանալով նրա գեղեցկությամբ, նրան մի քանի տող է նվիրել իր սյունակում։
Համարվում էր Հոլիվուդի ամենագեղեցիկ դերասանուհիներից մեկը, առավել հայտնի դարձավ «Լորա» (1944) և «Աստված նրան դատավոր է» (1945) ֆիլմերում, որտեղ նա առաջադրվել էր Օսկար լավագույն դերասանուհու համար։ Բացի այդ, նա նկարահանվել է այնպիսի ֆիլմերում, ինչպիսիք են «Երկինքը կարող է սպասել» (1943), «ՈՒրվականը և միսիս Մյուրը» (1947), «Ամուսնական շրջանը» (1951) «Եգիպտացին» (1954), «Աստծո ձախ ձեռքը» (1955) և այլն։ Թիրնին շարունակել է նկարահանվել մինչև 1960-ականների կեսերը, որից հետո հանգիստ է անցել և հետագայում միայն մի քանի անգամ է հայտնվել հեռուստատեսությունում։
1941-1952 թվականներին դերասանուհին ամուսնացած է եղել դիզայներ Օլեգ Կասսինիի հետ, որից ունեցել է երկու դուստր՝ Անտուանետա Դարյան և Քրիստինան։ Անտուանետայի հղիության ընթացքում Ջինը իր երկպագուից վարակվել է կարմրուկով։ Արդյունքում աղջիկը ծնվել է անհաս, կույր, խուլ և մտավոր հետամնաց։ Այս փաստից դրդված՝ Ագաթա Քրիստին գրել է «Եվ, ճաքելով, հայելին մատնում է...» վեպը։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Հոլիվուդյան փառքի ծառուղի Կատեգորիա:Ամերիկացի դերասանուհիներ Կատեգորիա:Օսկար կինոմրցանակ Կատեգորիա:20-րդ դարի ամերիկացի դերասանուհիներ Կատեգորիա:Կին ինքնակենսագիրներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացիներ իռլանդական ծագմամբ
Կարգապոլսկի շրջան
Կարգապոլսկի շրջան (Каргапольский район), մունիցիպալ շրջան Ռուսաստանի Դաշնության Կուրգանի մարզում։
Աշխարհագրություն
Շրջանի տարածքի մակերեսը կազմում է 3220 կմ²։
Բնակչություն
2010 թվականի մարդահամարի արդյունքներով շրջանում բնակվում էր 33149 մարդ։ Բնակչության խտությունը կազմում էր 10,29 մարդ/կմ²։
Արտաքին հղումներ
Կատեգորիա:Կուրգանի մարզ Կատեգորիա:Ռուսաստանի շրջաններ ըստ դաշնային սուբյեկտների
Նիդալ Ալ Աչկար
Նիդալ Ալ Աչկար (Nidal Al Achkar, ), լիբանանցի դերասանուհի և թատրոնի ռեժիսոր, որ ստացել է «Լիբանանյան թատրոնի մեծագույն տիկին» կոչում ։
Կենսագրություն
Նիդալ Ալ Աչկարը Սիրիայի սոցիալիստական ազգայնական կուսակցության քաղաքական գործիչ Ասադի ալ-Աչկարի դուստրն է։ Սովորել է Լոնդոնի դրամատիկական արվեստի թագավորական ակադեմիայում ։
1967 թվականին Բեյրութում բեմադրել է իր առաջին պիեսը, իսկ 1960-ականների վերջին Բեյրութում ստեղծել է թատերական արվեստանոց։ 1994 թվականին Լիբանանում քաղաքացիական պատերազմից հետո Նիդալ Ալ Աչկարը հիմնեց «Ալ-Մեդինա» թատրոնը՝ վերակառուցելով այն շենքը, որտեղ տեղակայված էր հին Սարուլլա կինոթատրոնը ։
2012 թվականին Նիդալ Ալ Աչկարը ստացել է նվաճումների համար (Lifetime Achievement Award) Murex d’or մրցանակը։ Հանձնելով մրցանակը` Լիբանանի մշակույթի նախարար Գաբի Լայյունը այն անվանեց «Լիբանանի կրթության և մշակույթի իրական արտահայտություն» ։
2019 թվականին տված հարցազրույցներից մեկում Նիդալ Ալ Աչկարը կարծիք հայտնեց, որ արաբական աշխարհում թատրոնն անհնար է պատկերացնել առանց «իրական հեղափոխական վերափոխումների», որոնք կապահովեն խոսքի  ազատությունը ։
Ծանոթագրություններ
Կատեգորիա:Լիբանանցի դերասանուհիներ
Իջևանատուն Երևանում (նկար)
«Իջևանատուն Երևանում», '''«Քարվանսարա. Իջևանատուն հին Երևանում»''', Սեդրակ Առաքելյանի 1921 թվականին ստեղծած կտավը, որը գտնվում է Հայաստանի ազգային պատկերասրահում։
Պատմություն
Գեղանկարիչ Սեդրակ Առաքելյանը նոր շրջանի հայկական գեղանկարչության հիմնադիրներից է։ Առաքելյանի աշխատանքներին բնորոշ է հայրենի բնության և կենցաղի գունագեղ արտացոլումը։ «Իջևանատուն Երևանում» գեղանկարում նա պատկերել է Գյուրջի (թուրքերենից թարգմանաբար` վրացական) քարվանսարան, որը հին Երևանի ութ իջևանատներից ամենամեծն էր։ Այստեղ իջևանում էին Թիֆլիսից եկող քարավանները։ Կառուցվել էր 17-18-րդ դարերում՝ Ղանթարի մոտ (նախկին Ասքանազ Մռավյանի անվան դպրոցի տեղում)։ Կտավում գեղանկարիչը ներկայացրել է իջևանի հրապարակը շրջափակող բարձր պարիսպը, հողածածկ կտուրներով տներն ու ցածրիկ տաղավարները, բեռնավորված ուղտերի քարավանները, գույնզգույն տարազներով մարդկանց եռուզեռը ։
Ծանոթագրություններ
Կատեգորիա:Հայաստանի ազգային պատկերասրահի նկարներ Կատեգորիա:1921 նկարներ Կատեգորիա:Սեդրակ Առաքելյանի նկարներ
Հոու Յիֆան
Հոու Յիֆան (侯逸凡, փետրվարի 27, 1994, Նանկին, Ցզյանսու), չինացի շախմատիստուհի, շախմատի աշխարհի կանանց չեմպիոն (2010—2012, 2013—2015, 2016 թվականից), Չինաստանի ազգային հավաքականի կազմում աշխարհի թիմային առաջնության եռակի չեմպիոն (2007, 2009, 2011)։ Աշխարհի այն երեք չեմպիոնուհիներից է (Ելիզավետա Բիկովա, Սե Ցզյուն և Հոու Յիֆան), որոնք կարողացել են ընդմիջումից հետո հետ բերել շախմատային գահը, ընդ որում՝ դա արել է երկու անգամ (2013, 2016)։
Կարիերայի սկիզբ
Հոու Յիֆանն իր շախմատային կարիերան սկսել է 6 տարեկանում։ Յիֆանը 10 տարեկանում գնացել է Պեկին, որտեղ շախմատով զբաղվել է Չինաստանի շախմատի կենտրոնում։ Նրա մարզիչը եղել է գրոսմայստեր Ե Ցզյանչուանը։
2005 թվականին, մասնակցելով Չինաստանի շախմատի առաջնությանը, լրացրել է կանանց գրոսմայստերի առաջին նորմը ։ 2006 թվականի մայիս-հունիս ամիսներին Յիֆանը Չինաստանի հավաքականի կազմում մասնակցել է Թուրինում անցկացվող օլիմպիադային, որտեղ նա 13 հնարավորից վաստակեց 11 միավոր , որից հետո լրացրեց կանանց գրոսմայստերի երկրորդ նորմը։ Այդ ժամանակ Յիֆանը 12 տարեկան և 3 ամսական էր , և դարձավ աշխարհի ամենաերիտասարդ կին գրոսմայստերը։ Պաշտոնապես կանանց գրոսմայստերի կոչմանն արժանացավ 2007 թվականի հունվարին, ՖԻԴԵ-ի նախագահական խորհրդում (Անթալիա, Թուրքիա) ։
2007 թվականին Յիֆանը 13 տարեկան հասակում, Չինաստանի շախմատի առաջնությունում հաղթելով՝ դարձավ ամենաերիտասարդ շախմատիստուհին պատմության մեջ, որը հաղթել էր այդ առաջնությունում  ։
2007 թվականին Յիֆանը մասնակցեց Վեյկ ան Զեյի մրցաշարին ։ C մրցաշարում նա զբաղեցրեց 5-րդ հորիզոնականը։
2008 թվական
2008 թվականին Վեյկ ան Զեյի մրցաշարում 13 հնարավորից վաստակել է 6 միավոր (+3-4=6, վարկանիշը՝ 2598) և B խմբում կիսել 7-10 հորիզոնականները։ 2008 թվականին Յիֆանը մասնակցել է Մոսկվայում անցկացվող «Աերոֆլոտ օփեն» մրցաշարին։ Նա 9 հնարավորից վաստակել է 4,5 միավոր (վարկանիշը՝ 2605), գրավել 31-րդ հորիզոնականը և առաջին անգամ լրացրել տղամարդկանց գրոսմայստերի նորմը։
2008 թվականի մարտի 10-20-ին Ստամբուլում մասնակցել է կանանց Bank Atatürk International Women Masters մրցաշարին և դարձել հաղթող՝ 9 հնարավորից վաստակելով 7 միավոր (+5-0=4, վարկանիշը՝ 2674) :
2008 թվականի հունիսին 2-րդ անգամ է հաղթել Չինաստանի կանանց առաջնությունում։
Նույն թվականի օգոստոսին Հոու Յիֆանը մասնակցել է մինչև 20 տարեկան տղաների աշխարհի առաջնությանը (Այնթապ)։ 13 հնարավորից վաստակելով 9 միավոր (վարկանիշը՝ 2661) և բաժանելով 3-7-րդ տեղերը՝ նա 2-րդ անգամ լրացրել է տղամարդկանց գրոսմայստերի նորմը։ 2008 թվականի օգոստոսի 28-ից սեպտեմբերի 28-ը Հոու Յիֆանը Նալչիկում մասնակցել է կանանց աշխարհի առաջնությանը որն անցկացվել է գավաթային մրցակարգով։ Առաջին փուլում Յիֆանը 2:0 հաշվով հաղթել է եգիպտուհի Մոնու Հալեդին։ Երկրորդ փուլում Յիֆանը 2:0 հաշվով հաղթել է մոնղոլուհի Բաթ Մոնգոնթուլին։ Երրորդ փուլում Յիֆանը մրցում էր Իտալիան ներկայացնող Ելենա Սեդինայի հետ։ Դասական ժամակարգով պարտիաների արդյունքում գրանցվեց ոչ-ոքի՝ 1:1, իսկ արագ շախմատի երկու լրացուցիչ պարտիաներում էլ հաղթեց Յիֆանը։ Ընդհանուր հաշիվը դարձավ 3:1 հօգուտ Յիֆանի։ Չորրորդ փուլում Յիֆանը մրցում էր հայ շախմատիստուհի Լիլիթ Մկրտչյանի հետ։ Չինուհին հաղթեց 1½:½ հաշվով։ Հինգերորդ փուլում Յիֆանը խաղում էր հնդիկ շախմատիստուհի Համփի Կոներուի հետ։ Կոներուի վարկանիշը առաջնության մասնակիցների մեջ ամենաբարձրն էր՝ 2622։ Խաղն ավարտվեց 1:1 հաշվով և շախմատիստուհիները խաղացին լրացուցիչ պարտիաներ, որոնք ևս ավարտվեցին 1:1 հաշվով։ Շախմատիստուհիները խաղացին կայծակնային շախմատի երկու պարտիա, որոնցում հաղթեց Հոուն և դուրս եկավ եզրափակիչ։ Եզրափակչում Յիֆանի մրցակիցը ռուս շախմատիստուհի Ալեքսանդրա Կոստենյուկն էր։ Եզրափակչում շախմատիստուհիները խաղացին 4 պարտիա. Հոու Յիֆանը պարտվեց 1½-2½ հաշվով (+0-1=3) :
2008 թվականի նոյեմբերի 12-25-ին Դրեզդենում (Գերմանիա) անցկացվում էր շախմատի համաշխարհային օլիմպիադա ։ Հոու Յիֆանը խաղում էր Չինաստանի հավաքականի առաջին խաղատախտակի վրա։ Նա 11 հնարավորից վաստակեց 7,5 միավոր (+5-1=5) (վարկանիշ՝ 2563) : Յիֆանն իր խաղատախտակի վրա զբաղեցրեց 3-րդ տեղը՝ հետ մնալով վրացի Մայա Չիբուրդանիձեից և կոլումբիացի Մարտա Բակերոյից ։ Չինաստանի կանանց հավաքականը գրավեց 7-րդ հորիզոնականը։
Օլիմպիադային զուգահեռ Դրեզդենում կայացավ ՖԻԴԵ-ի կոնգրեսը, որը Հոու Յիֆանին պաշտոնապես շնորհեց գրոսմայստերի կոչում։ Հոու Յիֆանը շախմատի ողջ պատմության մեջ դարձավ ամենաերիտասարդ շախմատիստուհին (14 տարեկան 6 ամսական), որ արժանացավ տղամարդկանց գրոսմայստերի կոչմանը ։ Կոչումը շնորհելու պահին (2008 թվականի նոյեմբեր) Յիֆանը ամենաերիտասարդ գրոսմայստերն էր ինչպես կանանց, այնպես տղամարդկանց շրջանում։
2009 թվական
2009 թվականին Վեյկ Ան Զեյի մրցաշարում 13 հնարավորից Յիֆանը վաստակեց 6 միավոր (+3-4=6, վարկանիշ՝ 2619)` B խմբում բաժանելով 9-10-րդ հորիզոնականները ։
2009 թվականի մարտի 5-20-ին Ստամբուլում անցկացվեց ՖԻԴԵ կանանց Գրան Պրիի առաջին մրցաշարը։ Հոու Յիֆանը 11 հնարավորից վաստակեց 8 միավոր (+6-1=4) 2-3-րդ հորիզոնականները բաժանեց հայ գրոսմայստեր Էլինա Դանիելյանի հետ։
2010 թվական
2010 թվականի դեկտեմբերի 2-25-ին Հոու Յիֆանը մասնակցել է աշխարհի կանանց առաջնությանը ։ Առաջնությունն անցկացվում էր Թուրքիայում, գավաթային մրցակարգով։
Առաջին փուլում Յիֆանը 2:0 հաշվով հաղթեց Էկվադորը ներկայացնող Կառլա Սեռանոյին։ Երկրորդ փուլում Յիֆանը 1½:½ հաշվով հաղթեց ռուս շախմատիստուհի Մարինա Ռոմանկոյին։ Երրորդ փուլում իրար հետ պետք է մրցեին չին շախմատիստուհիները` Յիֆանը և Կատարը ներկայացնող Չժու Չենը ։ Հիմնական պարտիաներն ավարտվեցին 1:1 հաշվով, և հաղթողը որոշվեց լրացուցիչ պարտիաներում։ Հոու Յիֆանը արագ շախմատում սպիտակներով հաղթեց, իսկ սևերով ոչ-ոքի խաղաց։ Ընդհանուր հաշիվը՝ 2½:1½ : Չորրորդ փուլում Հոու Յիֆանը 1½:½ հաշվով հաղթեց ուկրաինացի շախմատիստուհի Եկատերինա Լագնոյին։ Հինգերորդ փուլում Յիֆանը խաղաց առաջնությունում ամենաբարձր վարկանիշը (2600) ունեցող հնդիկ Համփի Կոներուի հետ։ Յիֆանը և՛ սպիտակ, և՛ սև խաղաքարերով հաղթանակ տարավ և դուրս եկավ եզրափակիչ ։ Եզրափակչում Յիֆանը հանդիպեց իր հայրենակից Ժուան Լուֆեյի հետ, որը երրորդ փուլում առաջնությունից դուրս էր թողել աշխարհի գործող չեմպիոնուհի Ալեքսանդրա Կոստենյուկին։ Չորս պարտիայից հետո գրանցվեց 2:2 հաշիվը։ Արագ շախմատի լրացուցիչ պարտիաներից հետո գրանցեց ընդհանուր 5:3 հաշիվ, և Հոու Յիֆանը դարձավ աշխարհի չեմպիոն։ 16-ամյա Հոու Յիֆանը դարձավ շախմատի պատմության մեջ ամենաերիտասարդ աշխարհի չեմպիոնուհին ։ Մինչ այդ ամենաերիտասարդ չեմպիոնուհին վրացի շախմատիստուհի Մայա Չիբուրդանիձեն էր, որը 1978 թվականին չեմպիոն էր հռչակվել 17 տարեկանում։
Ծանոթագրություններ
Կատեգորիա:Շախմատիստներ Կատեգորիա:Չինացի շախմատիստներ Կատեգորիա:Շախմատի աշխարհի չեմպիոնուհիներ
Գիզանժար
Գիզանժար (Guizengeard), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 162 մարդ, բնակչության խտությունը` 10.98 մարդ/կմ²։ Բնակավայրը զբաղեցնում է 14.76 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 145 կմ հարավ, Անգուլեմ քաղաքից` 45 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 96 աշխատունակ (15-64 տարեկան) բնակիչ, որոնցից ակտիվ էին 68-ը, իսկ ոչ ակտիվները` 28։ Ակտիվության ցուցանիշը կազմում է 70,8 %։ 68 աշխատունակ մարդկանցից աշխատել է 58 անձ (34 տղամարդ և 24 կին)։ Գործազուրկ են եղել 10 անձ (2 տղամարդ և 8 կին)։ 28 անաշխատունակներից 3-ը եղել են աշակերտներ կամ ուսանողներ, 13-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կետովսկի շրջան
Կետովսկի շրջան (Кетовский район), մունիցիպալ շրջան Ռուսաստանի Դաշնության Կուրգանի մարզում։
Ստեղծվել է 1944 թվականին։ Վարչական կենտրոնը՝ Կետովո ։
Աշխարհագրություն
Շրջանի տարածքի մակերեսը կազմում է 3550 կմ²։
Բնակչություն
2010 թվականի մարդահամարի արդյունքներով շրջանում բնակվում էր 61867 մարդ։ Բնակչության խտությունը կազմում էր 17,43 մարդ/կմ²։
Արտաքին հղումներ
Կատեգորիա:Կուրգանի մարզ Կատեգորիա:Ռուսաստանի շրջաններ ըստ դաշնային սուբյեկտների
Կուրտամիշի շրջան
Կուրտամիշի շրջան (Куртамышский район), մունիցիպալ շրջան Ռուսաստանի Դաշնության Կուրգանի մարզում։
Ստեղծվել է 1924 թվականին։ Վարչական կենտրոնը՝ Կուրտամիշ ։
Աշխարհագրություն
Շրջանի տարածքի մակերեսը կազմում է 3950 կմ²։
Բնակչություն
2010 թվականի մարդահամարի արդյունքներով շրջանում բնակվում էր 35526 մարդ։ Բնակչության խտությունը կազմում էր 8,99 մարդ/կմ²։
Արտաքին հղումներ
Կատեգորիա:Կուրգանի մարզ Կատեգորիա:Ռուսաստանի շրջաններ ըստ դաշնային սուբյեկտների
Զանգվի կամուրջը (նկար)
Զանգվի կամուրջը, կտավ, որը Մարտիրոս Սարյանը ստեղծել է 1930 թվականին։ Գտնվում է Հայաստանի ազգային պատկերասրահում։
Պատմություն
Գեղանկարիչ Մարտիրոս Սարյանը բնակություն է հաստատել Երևանում 1921 թվականին։ Այդ ժամանակաշրջանից սկսած նրա գործունեությունը սերտորեն կապվում է  Հայաստանի, մասնավորապես` Երևանի հետ։ Մայրաքաղաքն իր կառույցներով, գողտրիկ բակերով ու հին թաղամասերով դառնում է նկարչի ստեղծագործության առանցքային թեման։ Նա բազմիցս պատկերել է քաղաքի հուշարձաններն ու կոթողները, ժողովրդի առօրյան ու կենցաղը։ Հայաստանի ազգային պատկերասրահի  հավաքածուի «Զանգվի կամուրջը» կտավում Սարյանը պատկերել է Հրազդանգետի կիրճում 1679 թվականին կառուցված կամուրջը։ Այն հայտնի  է նաև Կարմիր կամուրջ անվանումով (կառուցված էր կարմիր տուֆից)։ Կամրջի երկարությունը 80 մետր էր, բարձրությունը՝ 11:  Կամուրջն ունեցել է կամարավոր բացվածքներ, որոնցից երկու կենտրոնականները մեծ էին, իսկ երկուսը` համեմատաբար փոքր։ Այժմ կիսավեր վիճակում է ։
Ծանոթագրություններ
Կատեգորիա:Հայաստանի ազգային պատկերասրահի նկարներ Կատեգորիա:1930 նկարներ
Գյուրա
Գյուրա (Gurat), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 188 մարդ, բնակչության խտությունը` 11.73 մարդ/կմ²։ Բնակավայրը զբաղեցնում է 16.03 կմ² տարածք։
Աշխարհագրություն
Գտնվում է Փարիզ քաղաքից 420 կմ հարավ, Պուատիե քաղաքից` 130 կմ հարավ, Անգուլեմ քաղաքից` 26 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 118 աշխատունակ (15-64 տարեկան) բնակիչ, որոնցից ակտիվ էին 83-ը, իսկ ոչ ակտիվները` 35։ Ակտիվության ցուցանիշը կազմում է 70,3 %։ 83 աշխատունակ մարդկանցից աշխատել է 75 անձ (38 տղամարդ և 37 կին)։ Գործազուրկ են եղել 8 անձ (4 տղամարդ և 4 կին)։ 35 անաշխատունակներից 4-ը եղել են աշակերտներ կամ ուսանողներ, 21-ը` թոշակառուներ, իսկ 10-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դոնշերի
Դոնշերի (Donchery), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 2409 մարդ, բնակչության խտությունը` 88.05 մարդ/կմ²։ Բնակավայրը զբաղեցնում է 27.36 կմ² տարածք։
Աշխարհագրություն
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 15 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1517 աշխատունակ (15-64 տարեկան) բնակիչ, որոնցից ակտիվ էին 1056-ը, իսկ ոչ ակտիվները` 461։ Ակտիվության ցուցանիշը կազմում է 69,6 %։ 1056 աշխատունակ մարդկանցից աշխատել է 922 անձ (508 տղամարդ և 414 կին)։ Գործազուրկ են եղել 134 անձ (64 տղամարդ և 70 կին)։ 461 անաշխատունակներից 149-ը եղել են աշակերտներ կամ ուսանողներ, 137-ը` թոշակառուներ, իսկ 175-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ստեֆանիա Սանդրելլի
Ստեֆանիա Սանդրելլի (իտալ. Stefania Sandrelli, ), իտալացի դերասանուհի, Սան Սեբաստիանի կինոփառատոնի մրցանակակիր (1969 թ.)։ Արժանացել է ֆրանսիական Արվեստների և գրականության շքանշանին, իտալական «Դավիդ դի Դոնաթելլո» ազգային կինոմրցանակի եռակի մրցանակակիր։ Կինոարվեստում ունեցած ներդրումների համար նրան հանձնվել է Վենետիկի կինոփառատոնի «Ոսկե առյուծ» մրցանակը (2005 թ.) ։
Կենսագրություն
Ստեֆանիա Սանդրելլին ծնվել է Վիարեջոյում ` միջին դասի իտալական ընտանիքում։ Նրա հայրը մահացել է, երբ Ստեֆանիան դեռ ութ տարեկան էր ։ 14 տարեկանում մասնակցել է «Միս Իտալիա» գեղեցկության մրցույթին, իսկ մեկ տարի անց հաղթել է իր հայրենի քաղաքում կայացած նմանատիպ մրցույթում։
Ստեֆանիա Սանդրելլիի կինոդեբյուտը կայացել է 1961 թվականին, երբ նա նկարահանվել է «Գիշերային երիտասարդություն» ֆիլմում։ Նույն թվականին նա նկարահանվել է «Ֆաշիստական ղեկավարը» և «Ամուսնալուծություն իտալական ձևով» կինոնկարներում։ Այդ ֆիլմերում նրա խաղընկերներն էին Ուգո Տոնյացին և Մարչելլո Մաստրոյանին։ Նա նկարահանվել է ռեժիսորներ Պիետրո Ջերմիի, Բեռնարդո Բերտոլուչիի, Կառլո Լիձանիի, Տինտո Բրասի և այլոց ֆիլմերում։
Ստեֆանիա Սանդրելլիի ֆիլմերում ներկայացվում էր ոչ միայն նրա հիանալի արտաքինն ու հմայքը, այլ նաև նրա արտասովոր տաղանդը։ Այդ ֆիլմերից կարելի է առանձնացնել «Գայթակղված ու լքված» (1964 թ.), «Ես նրան լավ գիտեի» (1965 թ.), «Կոնֆորմիստը» (1970 թ.), «Ալֆրեդո, Ալֆրեդո» (1972 թ.), «Ոստիկանական կոլտ - Պիթոն 357» (1976 թ.), «Խցանում - անհավանական պատմություն» (1979 թ.), «Բանալին» (1983 թ.), «Կինը հայելու մեջ» (1984 թ.), «Ակնոց ոսկյա շրջանակով» (1987 թ.) և այլ կինոնկարներ։ Բացի այդ Ստեֆանիա Սանդրելլին նկարահանվել է ֆրանսիացի, իսպանացի և պորտուգալացի ռեժիսորների ֆիլմերում։
Ծանոթագրություններ
Կատեգորիա:Իտալացի դերասանուհիներ Կատեգորիա:Իտալացի կինոդերասանուհիներ Կատեգորիա:Արվեստի և գրականության ֆրանսիական շքանշանի ասպետներ